Rintaniemi kommenteeris väidet, mille kohaselt võib vulkaanipurske tõttu Euroopas ja ka Põhjamaades jahedam suvi tulla, kirjutab mtv3.fi.
«Ma ei nõustu temperatuurilanguse väitega. Põhjamaade suvi on väga mitmekesine, ette võib tulla keskmisest nii jahedamaid kui soojemaid perioode, kuid neid ei mõjuta Islandi vulkaan,» selgitas meteoroloog.
Tuuled kannavad tuhapilve Briti saarte suunas. Rootsi, Soome ja Eestisse arvatakse tuhaosakesed jõudvat homme.
Seismoloogide andmetel on Grimsvötni vulkaan juba hakanud rahunema.
Oletatakse, et see vulkaan võib aktiivne olla veel paar nädalat.
Islandi uurijate sõnul on nüüdne vulkaanipurse sarnane 1873. aasta purskega. Grimsvötni vulkaan purskas siis seitse kuud, kuid vaid esimesed neli päeva paiskusid õhku tuhapilved.